WHA บวก 2% ลุ้นยอดขายที่ดินปี 66 แตะ 2 พันไร่ รับต่างชาติกลับมาลงทุน
WHA วิ่ง 2% % เก็งยอดขายที่ดินปี 66 คาดสูงถึง 2,000 ไร่ หลังปีนี้ยอดขายได้เกินเป้าหมาย รับปัจจัยหนุนต่างชาติกลับเข้ามาลงทุนตามการย้ายฐานการลงทุน
WHA วิ่ง 2% % เก็งยอดขายที่ดินปี 66 คาดสูงถึง 2,000 ไร่ หลังปีนี้ยอดขายได้เกินเป้าหมาย รับปัจจัยหนุนต่างชาติกลับเข้ามาลงทุนตามการย้ายฐานการลงทุน
29 พ.ย. 2565

ผู้สื่อข่าวรายงานว่า วันนี้ (29 พ.ย.65) ราคาหุ้น บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ณ เวลา 15:11 น. อยู่ที่ระดับ 3.80 บาท บวก 0.08 บาท หรือ 2.15% สูงสุดที่ระดับ 3.84 บาท ต่ำสุดที่ระดับ 3.70 บาท ด้วยมูลค่าการซื้อขาย 322.86 ล้านบาท

นายพิทวัส วศินสังวร รองผู้อำนวยการฝ่ายวิเคราะห์หลักทรัพย์ บล.พาย ระบุว่า คาดราคาหุ้น WHA ที่ปรับตัวขึ้น น่าจะมาจากยอดขายที่ดินในปี 66 จะสูงถึง 2,000 ไร่ จากล่าสุดปีนี้สามารถทำยอดขายได้เกินเป้าหมายที่วางไว้ที่ 1,650 ไร่ ไปแล้ว โดยมีปัจจัยหนุนจากต่างชาติกลับเข้ามาลงทุนตามการย้ายฐานการลงทุน
ขณะที่แนวโน้มผลการดำเนินงานของกลุ่มธุรกิจในเครือ ทั้งนิคมอุตสาหกรรม, โลจิสติกส์, สาธารณูปโภค, ไฟฟ้า เป็นต้น ยังมีการเติบโตต่อเนื่อง โดยนิคมอุตสาหกรรมจะมีการเปิดโครงการ Nghe An เฟส 2, ธุรกิจสาธารณูปโภคเติบโตตามการใช้น้ำมากขึ้น จากกลุ่มลูกค้าที่ใช้งานหนัก และจำนวนลูกค้าในธุรกิจนิคมอุตสาหกรรมที่สูงขึ้น และการฟื้นตัวของธุรกิจโรงไฟฟ้าจากอัตรากำไรขั้นต้น (GPM) ที่สูงขึ้น หนุนจากการปรับเพิ่มค่า Ft
อีกทั้งทุกๆ ไตรมาส 4/65 WHA จะมีการขายสินทรัพย์เข้ากอง REIT โดยปีนี้คาดขายสินทรัพย์เข้ากอง REIT มูลค่า 2,800 ล้านบาท ซึ่งจะบันทึกเข้ามาในไตรมาสนี้ด้วย โดยปัจจัยดังกล่าวทำให้เป็นปัจจัยบวกต่อการปรับประมาณการของนักวิเคราะห์ได้